  Майя Бывальцева Удмуртиысь гурт возёсъя но сиён-юонъя министрлэн воштӥсьёсызлэсь лыдзэс кулэстӥзы. Со сярысь ивортэмын удысэтлэн «ВКонтатке» вотэсысь нимлыко огиназ (группаяз). «Гурт возёсъя министерствоын удысэтлэсь выль ёзсӧзнэтсэ (структуразэ) кылдытон уж йылпумъяськиз – со юнматэмын но туннэ нуналысен ужаны кутске», - верамын 1-тӥ куарусёнэ шараям ивортонын. Министрлэн одӥгез воштӥсез ваньбур поттонэз чаклалоз, кыкетӥез экономика но коньдон понна кылкутоз. Кивалтӥсьлэн воштӥсьёсызлэсь лыдзэс кулэстэм сяна, удысэтын мукет но воштӥськонъёс луизы. Министерстволэсь вань ӧръёсъя ужзэ куинь управлениос но 11 ёзэтъёс быдэсъялозы. Министерствоын ужасьёслэн лыдзы 15 процентлы кулэсмиз. Али милям одӥг гинэ ужпуммы – пичигес кужымен, но бадӟымгес пайдалыкен ужаны дышыны Ольга Абрамова, Удмуртиысь гурт возёсъя но сиён-юонъя министрАзьвылгес ивортэмын вал, Удмуртиын министръёслэсь 30 воштӥсьёссэс ужысьтызы мозмытыны чаклало шуыса. Озьы, дышетонъя но тодосъя министерствоын вить интые кык воштӥсьёс кылизы.  Тегъёс: Удмуртия гуртвозёс тӥрлык гуртвозёсъяминистерство ОльгаАбрамова кивалтӥсьёс  